Upravno vijeće

Javne ustanove ŠPORTSKI OBJEKTI DUBROVNIK

DUBROVNIK

temeljem članka 38. stavka 1. i članka 40 i 41. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/22), te članaka 21., 25., 26., 27. i 28. Statuta Javne ustanove Športski objekti Dubrovnik, raspisuje

NATJEČAJ

za izbor i imenovanje ravnatelja Javne ustanove "Športski objekti Dubrovnik"
Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod bez obzira jesi li korišteni u muškom ili ženskom rodu.

1. Ravnatelj – 1 izvršitelj
Ravnatelj se imenuje na razdoblje od 4 godine. 

Pristupnici, pored općih uvjeta utvrđenih zakonom, moraju ispunjavati i sljedeće posebne uvjete:

· diplomski sveučilišni studij ili integrirani diplomski sveučilišni studij ili specijalistički diplomski stručni studij, odnosno visoka stručna spremu društvene struke sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju

· najmanje pet godina radnoga iskustva
· osoba koja se odlikuje stručnim, radnim i organizacijskim sposobnostima

Ravnatelj ne može biti osoba koja prema zakonu kojim se uređuju trgovačka društva ne može biti članom uprave trgovačkog društva.
Uz prijavu za natječaj pristupnici su dužni priložiti:

· Životopis,

· Dokaz o hrvatskom državljanstvu (ovjerena preslika domovnice, osobne iskaznice ili putovnice),

· Dokaz o radnom iskustvu,
· Diplomu o završenom školovanju (ovjerena preslika),

· Izvornik uvjerenja da se protiv kandidata ne vodi kazneni postupak (ne starije od 6 mjeseci)
· Izjava kandidata ovjerena kod javnog bilježnika, pod kaznenom i materijalnom odgovornošću, o nepostojanju okolnosti iz članka 239. st.2. Zakona o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23, 136/24).
Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale osobe samo pod jednakim uvjetima te se moraju u prijavi na javni natječaj pozvati na to pravo. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 87/19, 84/21 i 156/23) dužna je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zaposljavanje-843/843.

Osoba koja se pozvala na pravo prednosti pri zapošljavanju na temelju Zakona o civilnim stradalnicima iz Domovinskog rata (Narodne novine br. 84/21), dužna je, osim dokaza o ispunjavanju traženih uvjeta natječaja, dostaviti sve dokaze iz članka 49. Zakona o civilnim stradalnicima iz Domovinskog rata. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zaposljavanje-u-drzavnoj-sluzbi/843.

Osoba koja se pozvala na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20), dužna je, osim dokaza o ispunjavanju traženih uvjeta natječaja, dostaviti i dokaz o invaliditetu, s tim da se pod tim dokazom smatraju javne isprave o invaliditetu na temelju kojih se osoba može upisati u očevidnik osoba s invaliditetom iz članka 13. toga Zakona.

Ukoliko je osoba mijenjala prezime, a dostavlja dokumentaciju sa starim prezimenom, potrebno je da ista dostavi dokaz o promjeni prezimena. 

Prijave s dokazima o ispunjavanju uvjeta podnose se u roku od 8 dana od dana objave u Narodnim novinama, neposredno ili preporučeno poštom na adresu: Javna ustanova "Športski objekti Dubrovnik", Liechtensteinov put 10, 20000 Dubrovnik, s naznakom „Za javni natječaj za izbor i imenovanje ravnatelja Ustanove – NE OTVARAJ“
Ako posljednji dan roka za podnošenje prijava pada na neradni dan, rok istječe prvog sljedećega radnog dana.
Nepotpune i nepravovremene prijave neće se razmatrati.

O rezultatima natječaja pristupnici će biti obavješteni u roku od 30 dana od dana isteka roka za podnošenje prijava.

U Dubrovniku, 17. lipanj 2026.


